arnastofnun/IGC-2024 huggingface dataset:
225/2021

Útdráttur

Staðfestur var úrskurður héraðsdóms um að X skyldi sæta gæsluvarðhald á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og H-kvk-nf Þ-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 1. apríl 2021, sem barst réttinum ásamt kærumálsgögnum 6. sama mánaðar. Kærður er úrskurður Héraðsdóms Reykjavíkur 30. mars 2021 í málinu nr. R- [...]/2021 þar sem varnaraðila var gert að sæta gæsluvarðhaldi allt til 23. apríl 2021 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4

Landsréttur hefur áður talið að skilyrðum væri fullnægt til að varnaraðili sæti gæsluvarðhaldi á grundvelli 2. mgr. 95. gr. laga nr. 88/2008. Ekkert hefur komið fram í málinu sem fær haggað því mati. Þannig leikur sterkur grunur á að varnaraðili hafi framið afbrot sem að lögum getur varðað 10 ára fangelsi og brotið er þess eðlis að ætla má varðhald nauðsynlegt með tilliti til almannahagsmuna, en málið lýtur að grófri líkamsárás í nánu sambandi sem samkvæmt réttarlæknisfræðilegri líkamsskoðun og matsgerð var til þess fallin að setja brotaþola í lífshættu, enda skapaði hún hættu á alvarlegum öndunartruflunum og lífshættulegu blóðtapi. Þá verður ekki talið, með hliðsjón af alvarleika þess brots sem varnaraðili er undir sterkum grun um að hafa framið, að 3. mgr. 95. gr. laga nr. 88/2008 standi því í vegi að hann sæti áframhaldandi gæsluvarðhaldi.

5

Samkvæmt framangreindu verður hinn kærði úrskurður staðfestur.

Úrskurðarorð :

Hinn kærði úrskurður er staðfestur.
227/2021

Útdráttur

Staðfestur var úrskurður héraðsdóms þar sem hafnað var kröfu X um dómkvaðningu matsmanns.

Úrskurður Landsréttar

Landsréttardómararnir A-kk-nf E. J-kk-nf, H-kvk-nf Þ-kvk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 29. mars 2021, sem barst réttinum ásamt kærumálsgögnum 6. næsta mánaðar. Kærður er úrskurður Héraðsdóms Reykjavíkur 26. mars 2021 í málinu nr. S- [...]/2020 þar sem hafnað var kröfu varnaraðila um dómkvaðningu matsmanns. Kæruheimild er í o-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi og að dómkvaddur verði hæfur og óvilhallur matsmaður til að leggja mat á þau atriði sem greinir í matsbeiðni hans. Til vara er þess að krafist að dómkvaddur verði matsmaður til að leggja mat á hluta þeirra atriða sem greinir í framangreindri matsbeiðni.

Niðurstaða

4

Hinn kærði úrskurður er staðfestur með vísan til forsendna.

Úrskurðarorð :

Hinn kærði úrskurður er staðfestur.
237/2021

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála og einangrun meðan á því stendur.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og H-kvk-nf Þ-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 7. apríl 2021, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 4. apríl 2021 í málinu nr. R- [...]/2021 þar sem varnaraðila var gert að sæta gæsluvarðhaldi allt til föstudagsins 9. apríl 2021 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi en til vara að honum verði gert að sæta farbanni.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
244/2021

Útdráttur

Staðfestur var úrskurður héraðsdóms þar sem nauðungarvistun A var framlengd.

Úrskurður Landsréttar

Landsréttardómararnir Á-kk-nf H-kk-nf, D-kk-nf Þ-kk-nf B-kk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 8. apríl 2021. Greinargerð varnaraðila barst réttinum 19. sama mánaðar. Kærður er úrskurður Héraðsdóms Reykjavíkur 25. mars 2021 í málinu nr. L- [...]/2021 þar sem nauðungarvistun sóknaraðila, í 21 sólarhring frá 6. mars 2021, var framlengd í allt að tólf vikur.

Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að hafnað verði kröfu varnaraðila um framlengingu nauðungarvistunar. Þá krefst hún þóknunar til handa skipuðum talsmanni sínum vegna meðferðar málsins fyrir Landsrétti.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði allur málskostnaður sóknaraðila, þar með talin þóknun skipaðs talsmanns hennar fyrir Landsrétti sem er ákveðin að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Málskostnaður sóknaraðila greiðist úr ríkissjóði, þar með talin þóknun skipaðs talsmanns hennar fyrir Landsrétti, I-kvk-ef L-kvk-ef B-kvk-ef lögmanns, 167.400 krónur.
257/2021

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, H-kvk-nf Þ-kvk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 16. apríl 2021, sem barst réttinum ásamt kærumálsgögnum samdægurs. Kærður er úrskurður Héraðsdóms Reykjaness 16. apríl 2021 í málinu nr. R- [...]/2021 þar sem varnaraðila var gert að sæta gæsluvarðhaldi allt til fimmtudagsins 13. maí 2021 klukkan 18. Kæruheimild er í l - lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi, til vara að vægari úrræðum verði beitt en að því frágengnu að gæsluvarðhaldi verði markaður skemmri tími.

Niðurstaða

4

Með úrskurði Héraðsdóms Reykjaness 9. apríl 2021 var varnaraðila gert að sæta gæsluvarðhaldi á grundvelli rannsóknarhagsmuna til 16. sama mánaðar. Krafa sóknaraðila um áframhaldandi gæsluvarðhald er nú reist á 2. mgr. 95. gr. laga nr. 88/2008.

5

Með vísan til rannsóknargagna málsins er fallist á það með sóknaraðila að varnaraðili sé undir sterkum grun um aðild að broti sem að lögum getur varðað 10 ára fangelsi.

Er hann grunaður um að hafa átt ríkan þátt í umfangsmiklu fíkniefnabroti sem hafi í ljósi þess magns sem um ræðir í för með sér almannahættu. Samkvæmt því er staðfest niðurstaða hins kærða úrskurðar um að fullnægt sé skilyrðum 2. mgr. 95. gr. laga nr. 88/2008 fyrir því að varnaraðili sæti áframhaldandi gæsluvarðhaldi.

Úrskurðarorð :

Hinn kærði úrskurður er staðfestur.
270/2021

Útdráttur

Staðfestur var úrskurður héraðsdóms þar sem X var gert að sæta áframhaldandi farbanni á grundvelli 1. mgr. 100. gr., sbr. b. lið 1. mgr. 95. gr. laga nr. 88/2008, um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, H-kvk-nf Þ-kvk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 21. apríl 2021, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 21. apríl 2021 í málinu nr. R- [...]/2021 þar sem varnaraðila var gert að sæta áframhaldandi farbanni til föstudagsins 4. júní 2021 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi og að hafnað verði kröfu sóknaraðila um að varnaraðila sé bönnuð för af landinu.

Niðurstaða

4

Með vísan til fyrirliggjandi rannsóknargagna er fallist á það með sóknaraðila að fullnægt sé skilyrðum b-liðar 1. mgr. 95. gr. laga nr. 88/2008, sbr. 1. mgr. 100. gr. sömu laga, til að varnaraðila verði gert að sæta áframhaldandi farbanni. Verður hinn kærði úrskurður því staðfestur.

Úrskurðarorð :

Hinn kærði úrskurður er staðfestur.
274/2021

Útdráttur

Kærður var úrskurður héraðsdóms þar sem hafnað var kröfu lögreglu um að tekin yrði skýrsla fyrir dómi af A á grundvelli a-liðar 1. mgr. 59. gr. laga nr. 88/2008 um meðferð sakamála vegna rannsóknar á ætluðu kynferðisbroti X gegn A er þau voru 13 ára gömul. Í úrskurði Landsréttar var meðal annars vísað til þess að samkvæmt a- lið 1. mgr. 59. gr. laga nr. 88/2008 skuli skýrslutaka af brotaþola við rannsókn lögreglu fara fram fyrir dómi þegar rannsókn beinist að broti á XXII. kafla almennra hegningarlaga og brotaþoli hefur ekki náð 15 ára aldri. Sú rannsókn sem lögregla hefði hafið beindist að slíku broti jafnvel þótt X yrði ekki refsað vegna 14. gr. sömu laga. Þá hefði brotaþoli ekki náð 15 ára aldri. Samkvæmt því var fallist á kröfu lögreglu um að skýrslutakan færi fram.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og H-kvk-nf Þ-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 23. apríl 2021, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 21. apríl 2021 í málinu nr. R- [...]/2021 þar sem hafnað var kröfu sóknaraðila um að tekin yrði vitnaskýrsla fyrir dómi af A vegna rannsóknar lögreglu á ætluðu kynferðisbroti gegn henni. Kæruheimild er í f-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði felldur úr gildi og að framangreind krafa hans verði tekin til greina.

3

Varnaraðili krefst staðfestingar hins kærða úrskurða rog kærumálskostnaðar.

Niðurstaða

4

Eins og greinir í hinum kærða úrskurði rannsakar sóknaraðili brot sem kunna að varða við XXII. kafla almennra hegningarlaga nr. 19/1940. Í þágu þeirrar rannsóknar hefur sóknaraðili farið fram á að skýrsla verði tekin af brotaþola með vísan til a-liðar 1. mgr. 59. gr. laga nr. 88/2008 en hvorki brotaþoli né varnaraðili hafa náð 15 ára aldri.

Samkvæmt 14. gr. almennra hegningarlaga telst barn sakhæft við lok 15. afmælisdags.

Börn sem ekki hafa náð þeim aldri bera ekki refsiábyrgð og verður ekki refsað fyrir brot sín.

5

Þótt meginmarkmið rannsóknar samkvæmt 1. mgr. 53. gr. laga nr. 88/2008 sé að leggja grundvöll að ákvörðun um saksókn ber lögreglu engu að síður að taka til rannsóknar háttsemi þeirra, sem ekki verða ákærðir í sakamáli fyrir æsku sakir, meðal annarstil þess að leiða í ljós umfang brotsins og ganga úr skugga um hvort aðrir kunni að eiga þátt í broti.

6

Samkvæmt a-lið 1. mgr. 59. gr. laga nr. 88/2008 skal skýrslutaka af brotaþola við rannsókn lögreglu fara fram fyrir dómi þegar rannsókn beinist að broti á XXII. kafla almennra hegningarlaga og brotaþoli hefur ekki náð 15 ára aldri. Sú rannsókn sem lögregla hefur hafið beinist að slíku broti jafnvel þótt varnaraðila verði ekki refsað vegna 14. gr. sömu laga. Þá hefur brotaþoli ekki náð 15 ára aldri. Samkvæmt þessu verður fallist á kröfu sóknaraðila.

7

Kærumálskostnaður verður ekki úrskurðaður, sbr. 3. mgr. 237. gr. laga nr. 88/2008.

Úrskurðarorð :

Fallist er á kröfu sóknaraðila um að skýrsla verði tekin fyrir dómi af A vegna rannsóknar lögreglumáls nr. 007- 2021- [...].
280/2021

Útdráttur

Staðfestur var úrskurður héraðsdóms þar sem hafnað var kröfu A um dómkvaðningu matsmanns.

Úrskurður Landsréttar

Landsréttardómararnir Á-kk-nf H-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 23. apríl 2021. Greinargerð varnaraðila barst réttinum 5. maí 2021. Kærður er úrskurður Héraðsdóms Norðurlands eystra 21. apríl 2021 í málinu nr. E- [...]/2021 þar sem beiðni sóknaraðila um dómkvaðningu matsmanns var hafnað. Kæruheimild er í c-lið 1. mgr. 143. gr. laga nr.

91/1991 um meðferð einkamála.

2

Sóknaraðili krefst þess aðallega að hinn kærði úrskurður verði felldur úr gildi og að fallist verði á kröfu hennar um að dómkveðja hæfan og óvilhallan matsmann, en til vara að lagt verði fyrir héraðsdóm að heimila öflun matsgerðar í samræmi við 2. mgr. 63. gr. laga nr. 91/1991.

3

Varnaraðili krefst staðfestingar hins kærða úrskurðar.

Niðurstaða

4

Samkvæmt 1. mgr. 56. gr. barnaverndarlaga nr. 80/2002 ber barnaverndarnefnd, áður en hún höfðar mál til sviptingar forsjár eftir 29. gr. laganna, að sjá til þess að mál sé nægjanlega upplýst. Eins og rakið er í hinum kærða úrskurði liggur fyrir í málinu ítarlegt sálfræðimat á forsjárhæfni sóknaraðila frá 24. janúar 2020. Þá liggja einnig fyrir margvísleg gögn og upplýsingar um langvarandi vanda, stöðu og hagi hennar auk eldri forsjárhæfnismata frá 14. mars 2011, 29. ágúst 2011 og 5. maí 2012. Að virtum gögnum málsins er ekkert sem gefur til kynna að slíkar breytingar hafi orðið á högum sóknaraðila að þær raski grundvelli þeirrar matsgerðar sem síðast var aflað um forsjárhæfni sóknaraðila. Verður því að telja að málið sé nægjanlega upplýst í skilningi áðurnefndrar 1. mgr. 56. gr. barnaverndarlaga.

5

Mál þetta er rekið sem flýtimeðferðarmál samkvæmt 53. gr. b barnaverndarlaga.

Samkvæmt 1. mgr. 54. gr. laganna skal kveðja til setu í dómi sérfróðan meðdómsmann eða meðdómsmenn við meðferð málsins. Við aðalmeðferð mun sóknaraðili eiga þess kost að koma fyrir dóminn til skýrslugjafar jafnframt því að leggja fram frekari gögn málatilbúnaði sínum til stuðnings.

6

Að framangreindu virtu en að öðru leyti með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
285/2021

Útdráttur

Ákvörðun dómsmálaráðherra um framsal X til Litháen var staðfest.

Úrskurður Landsréttar

Landsréttardómararnir D-kk-nf Þ-kk-nf B-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 29. apríl 2021, sem barst réttinum ásamt kærumálsgögnum 3. maí sama ár. Kærður er úrskurður Héraðsdóms Reykjavíkur 29. apríl 2021 í málinu nr. R- [...]/2021 þar sem staðfest var ákvörðun dómsmálaráðuneytisins frá 30. nóvember 2020 um að framselja varnaraðila til Litháen. Kæruheimild er í 24. gr. laga nr. 13/ 1984 um framsal sakamanna og aðra aðstoð í sakamálum.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi. Þá krefst hann kærumálskostnaðar.

Niðurstaða

4

Atvikum málsins er skilmerkilega lýst í hinum kærða úrskurði.

5

Framsalsbeiðnir dómsmálayfirvalda í Litháen sem mál þetta er risið af voru mótteknar hér á landi 18. apríl 2018 og 18. nóvember 2019. Lög nr. 51/2016 um handtöku og afhendingu manna til og frá Íslandi vegna refsiverðra verknaða á grundvelli handtökuskipunar tóku gildi 1. nóvember 2019. Þau voru því í gildi þegar síðari beiðnin barst. Á hinn bóginn voru í gildi lög nr. 13/1984 um framsal sakamanna og aðra aðstoð í sakamálum þegar fyrri beiðnin barst, en samkvæmt 2. mgr. ákvæðis til bráðabirgða í lögum nr. 51/2016 fer um meðferð beiðna sem bárust fyrir gildistöku þeirra laga eftir lögunum frá 1984. Um beiðnina frá 18. apríl 2018 bar því að fara eftir síðarnefndu lögunum. Þegar síðari beiðnin var móttekin 18. nóvember 2019 var hún sameinuð því máli sem þegar var til meðferðar á grundvelli fyrri beiðninnar. Telja verður að dómsmálaráðuneytinu hafi af þessum sökum verið rétt að afgreiða beiðnirnar sameiginlega á grundvelli laganna frá 1984 með ákvörðun sinni 30. nóvember 2020.

6

Að framangreindu gættu en með vísan til hins kærða úrskurðar að öðru leyti verður hann staðfestur.

7

Samkvæmt 2. mgr. 16. gr. laga nr. 13/1984 greiðist kærumálskostnaður úr ríkissjóði, þar með talin þóknun skipaðs réttargæslumanns varnaraðila vegna meðferðar málsins fyrir Landsrétti, sem verður ákveðin eins og í úrskurðarorði greinir.

Úrskurðarorð :

Hinn kærði úrskurður er staðfestur.

Kærumálskostnaður greiðist úr ríkissjóði, þar með talin þóknun skipaðs réttargæslumanns varnaraðila, E-kvk-ef D-kvk-ef K-kvk-ef lögmanns, 188.480 krónur.
306/2021

Útdráttur

Staðfestur var úrskurður héraðsdóms þar sem fallist var á kröfu L um rannsókn á efnisinnihaldi farsíma sem lagt var hald á hjá X.

Úrskurður Landsréttar

Landsréttardómararnir Á-kk-nf H-kk-nf, D-kk-nf Þ-kk-nf B-kk-nf og R-kvk-nf B-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 10. maí 2021, sem barst réttinum ásamt kærumálsgögnum 11. sama mánaðar. Kærður er úrskurður Héraðsdóms Austurlands 7. maí 2021 í málinu nr. R- [...]/2021 þar sem fallist var á kröfu sóknaraðila um að honum væri heimilt að rannsaka rafrænt efnisinnihald tilgreinds farsíma í eigu varnaraðila sem haldlagður var í þágu rannsóknar sóknaraðila á sakamáli. Kæruheimild er í g - og i-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Af 1. mgr. 84. gr. laga nr. 88/2008 leiðir að skilyrði fyrir þeim aðgerðum sem taldar í 80. til 82. gr. sömu laga er að ætla megi að upplýsingar sem skipt geti máli fyrir rannsókn málsins fáist með þeim hætti, sbr. 1. mgr. 83. gr. laganna. Með lögjöfnun frá því ákvæði á þetta skilyrði einnig við um rannsókn á rafrænu efnisinnihaldi farsíma. Með vísan til fyrirliggjandi rannsóknargagna er ástæða til að ætla að upplýsingar sem skipt geta máli við rannsókn málsins kunni að fást með þeim aðgerðum sem krafist er. Að því gættu en að öðru leyti með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
309/2021

Útdráttur

Staðfestur var úrskurður héraðsdóms þar sem hafnað var kröfu A um að felld yrði úr gildi sjálfræðissvipting sem hún sætir.

Úrskurður Landsréttar

Landsréttardómararnir D-kk-nf Þ-kk-nf B-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 12. maí 2021. Greinargerð varnaraðila barst réttinum 20. sama mánaðar. Kærður er úrskurður Héraðsdóms Reykjavíkur 12. maí 2021 í málinu nr. L- [...]/2021 þar sem hafnað var kröfu sóknaraðila um að felld yrði úr gildi níu mánaða sjálfræðissvipting hennar, sem ákveðin var með úrskurði Héraðsdóms Reykjaness 2. september 2020. Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að hinum kærða úrskurði verði hrundið og að fallist verði á kröfu hennar um að framangreind sjálfræðissvipting verði felld úr gildi. Þá krefst hún þóknunar til handa skipuðum talsmanni sínum vegna meðferðar málsins fyrir Landsrétti.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs talsmanns sóknaraðila fyrir Landsrétti sem ákveðin verður að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs talsmanns sóknaraðila fyrir Landsrétti, Ó-kk-ef R. V-kk-ef lögmanns, 167.400 krónur, greiðist úr ríkissjóði.
30/2021

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir D-kk-nf Þ-kk-nf B-kk-nf, J-kk-nf S-kk-nf og O-kvk-nf M-kvk-nf A-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 15. janúar 2021, sem barst réttinum ásamt kærumálsgögnum 18. sama mánaðar. Kærður er úrskurður Héraðsdóms Reykjaness 13. janúar 2021 í málinu nr. R[…]/2021 þar sem varnaraðila var gert að sæta gæsluvarðhaldi meðan á áfrýjunarfresti stendur í héraðsdómsmáli nr. S[…]/2020 og þar til endanlegur dómur gengur í máli hans, þó eigi lengur en til miðvikudagsins 16. júní 2021 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Sóknaraðili krefst staðfestingar hins kærða úrskurðar.

3 Varnaraðili krefst þess að hinn kærði úrskurður verði felldur úr gildi en til vara að beitt verði vægari úrræðum.

Niðurstaða

4 Með dómi Héraðsdóms Reykjaness 13. janúar 2021 var varnaraðili dæmdur til 14 ára fangelsisvistar fyrir manndráp af ásetningi með því að hafa banað eiginkonu sinni með því að þrengja að hálsi hennar með þeim afleiðingum að hún lést af völdum köfnunar. Varnaraðili kveðst munu áfrýja dóminum þar sem hann sé rangur. Allt að einu verður að telja að á grundvelli framangreinds dóms sé uppfyllt það skilyrði 2. mgr. 95. gr. laga nr. 88/2008 að fyrir liggi sterkur grunur um að varnaraðili hafi framið brot sem varðað getur 10 ára fangelsi. Jafnframt eru aðstæður í málinu þess eðlis að telja verður varðhald nauðsynlegt með tilliti til almannahagsmuna. Með þessum athugasemdum en að öðru leyti með vísan til forsendna hins kærða úrskurðar verður hann staðfestur.

Úrskurðarorð:

Hinn kærði úrskurður er staðfestur.
312/2021

Útdráttur

Ákvörðun ríkissaksóknara um að verða við beiðni um afhendingu X til Þýskalands á grundvelli evrópskrar handtökuskipunar var staðfest.

Úrskurður Landsréttar

Landsréttardómararnir Á-kk-nf H-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 14. maí 2021, sem barst réttinum ásamt kærumálsgögnum 17. sama mánaðar. Kærður er úrskurður Héraðsdóms Reykjavíkur 14. maí 2021 í málinu nr. R- [...]/2021 þar sem staðfest var ákvörðun ríkissaksóknara 26. apríl 2021 um að verða við beiðni um afhendingu varnaraðila til Þýskalands á grundvelli evrópskrar handtökuskipunar sem gefin var út 8. ágúst 2019.

Kæruheimild er í 3. mgr. 15. gr. laga nr. 51/2016 um handtöku og afhendingu manna til og frá Íslandi vegna refsiverðra verknaða á grundvelli handtökuskipunar.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi og að kröfu ríkissaksóknara um staðfestingu á framangreindri ákvörðun sinni verði hafnað. Þá krefst varnaraðili þóknunar til handa skipuðum verjanda sínum.

Niðurstaða

4

Með vísan til forsendna hins kærða úrskurðar verður hann staðfestur, þar með talið um að þóknun skipaðs verjanda varnaraðila í héraði greiðist úr ríkissjóði, sbr. 2. gr. laga nr. 51/2016.

5

Þóknun skipaðs verjanda varnaraðila vegna meðferðar málsins fyrir Landsrétti greiðist úr ríkissjóði og er hún ákveðin að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs verjanda varnaraðila, G-kk-ef S-x-x R-kk-ef lögmanns, 188.480 krónur, greiðist úr ríkissjóði.